**ETICKÁ VÝCHOVA**

|  |  |
| --- | --- |
| **5. ročník** | 1 hod. týždenne – 33 hod. ročne |
| Učebná osnova predmetu je spracovaná presne v rozsahu stanovenom ŠVP, bez ďalších úprav. Štandardy sú uvedené v príslušnom ŠVP uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| **Učebné zdroje:**  T. Piovarčiová – D. Gogolová, Etická výchova pre 5. ročník základných škôl vyd. Orbis Pictus Istropolitana, spol. s.r.o., Bratislava 2009  T. Piovarčiová – D. Gogolová, Metodická príručka Etická výchova pre 5. ročník základných škôl, vyd. Orbis Pictus, Bratislava 2009 |
| **6. ročník** | 1 hod. týždenne – 33 hod. ročne |
| Učebná osnova predmetu je spracovaná v súlade so ŠVP. Štandardy sú uvedené v príslušnom ŠVP uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| **Učebné zdroje:**  T. Piovarčiová, Etická výchova pre 6. ročník základných škôl vyd. Orbis Pictus Istropolitana, spol. s.r.o., Bratislava 2009  T. Piovarčiová, Metodická príručka Etická výchova pre 6. ročník základných škôl, vyd. Orbis Pictus, Bratislava 2009 |
| **7. ročník** | 1 hod. týždenne – 33 hod. ročne |
| Učebná osnova predmetu je spracovaná presne v rozsahu stanovenom ŠVP, bez ďalších úprav. Štandardy sú uvedené v príslušnom ŠVP uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| **Učebné zdroje:**  Hedviga Macáková, Etická výchova pre 7. ročník základných škôl, vyd. Orbis Pictus Istropolitana, spol. s.r.o., Bratislava 2015  L.Lencz – O.Krížová – metodický materiál k predmetu Etická výchova, vyd. metodicko-pedagogické centrum v Prešove 2004 |
| **8. ročník** | 1 hod. týždenne – 33 hod. ročne |
| Učebná osnova predmetu je spracovaná presne v rozsahu stanovenom ŠVP, bez ďalších úprav. Štandardy sú uvedené v príslušnom ŠVP uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| **Učebné zdroje**:  Hedviga Macáková, Etická výchova pre 8. ročník základných škôl, vyd. Orbis Pictus Istropolitana, spol. s.r.o., Bratislava 2016  L.Lencz – O.Krížová – metodický materiál k predmetu Etická výchova, vyd. metodicko-pedagogické centrum v Prešove 2004 |
| **9. ročník** | 1 hod. týždenne – 33 hod. ročne |
| Učebná osnova predmetu je spracovaná presne v rozsahu stanovenom ŠVP, bez ďalších úprav. Štandardy sú uvedené v príslušnom ŠVP uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| **Učebné zdroje**:  L.Lencz – O.Krížová – metodický materiál k predmetu Etická výchova, vyd. metodicko-pedagogické centrum v Prešove 2004, internet |

**ETICKÁ VÝCHOVA**

# ÚVOD

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací program pre predmet etická výchova má svoje špecifiká. Jedným z nich je rozvíjanie komunikačných a sociálnych spôsobilostí, ktoré sa orientujú na postoje k životným situáciám a ku konkrétnym prejavom prosociálneho správania. Nadobudnuté vedomosti, spôsobilosti a zručnosti sú predpokladom kritického myslenia, diskusie a hodnotiacich postojov. V etickej výchove sa stávajú prostriedkom, od ktorého sa odvíja požadované správanie.

# CHARAKTERISTIKA PREDMETU

Hlavnou funkciou povinne voliteľného predmetu etická výchova v nižšom strednom vzdelávaní je osobnostný a sociálny rozvoj žiakov s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tohto cieľa sa primárne využíva zážitkové učenie, riadený rozhovor, diskusia, simulačné hry, ktoré popri informáciách účinne rozvíjajú mravný úsudok, rozlišovanie dobra od zla, orientáciu v etických dilemách dnešnej spoločnosti. Jej súčasťou je rozvoj sociálnych spôsobilostí ako napr. otvorená komunikácia, empatia, asertivita, pozitívne hodnotenie iných a pod. Podieľa sa na primárnej prevencii porúch správania a učenia. Žiaci sú vedení k harmonickým a stabilným vzťahom v rodine, v kolektíve spolužiakov i v iných sociálnych skupinách.

V nižšom strednom vzdelávaní vedieme žiakov k reflexii a prehodnocovaniu svojho správania i správania iných, vzhľadom na cieľovú rovinu etickej výchovy, ktorou je sociálne rozvinutý človek a spolupracujúce spoločenstvo. Preto sa etická výchova javí ako predmet, ktorý pripravuje pôdu pre ostatné výchovy, ktoré súvisia s uplatnením sa nielen v konkrétnych osobných vzťahoch žiaka, ale aj v jeho pripravenosti žiť pre spoločné dobro s inými ľuďmi a pre iných.

# CIELEPREDMETU

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa participovať na živote spoločnosti (triedy, školy, regiónu, klubu, mesta),
* zdôvodnia dôležitosť nezávislosti od vecí, drog, médií,
* naučia sa kriticky myslieť, kultivovane diskutovať a akceptovať názory iných,
* ocenia prvky prosociálneho správania v rodine, v žiackom kolektíve i v iných sociálnych skupinách,
* nadobudnú spôsobilosť pochopiť svoju sexuálnu identitu, hodnotu priateľstva, lásky, manželstva a rodiny,
* osvoja si pozitívny postoj k postihnutým, chorým a iným ľuďom, ktorí potrebujú zvýšené porozumenie a pomoc,
* zdôvodnia dôležitosť stanovenia si životných cieľov, etických hodnôt a zachovávania spoločensky uznávaných noriem.

# VZDELÁVACÍ ŠTANDARD

**Otvorená komunikácia**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 5. ročníka základnej školy vie/dokáže:**   * objasniť pravidlá otvorenej komunikácie, * identifikovať na príkladoch prejavy neverbálnej komunikácie, * ovládať základné komunikačné zručnosti, * identifikovať komunikačné šumy a prekážky, * diskutovať o problémoch komunikácie v triede, | komunikácia, druhy a úrovne verbálna a neverbálna komunikácia úrovne komunikácie komunikačné zručnosti komunikačné šumy a prekážky |

**Poznanie a pozitívne hodnotenie seba**

|  |  |
| --- | --- |
| **Výkonový štandard** | **Obsahový štandard** |
| * vysvetliť pojmy – sebaúcta, sebahodnotenie, sebaovládanie, * identifikovať prvky podporujúce sebaúctu, * zhodnotiť svoje silné a slabé stránky, * vysvetliť vzťah medzi sebaúctou a sebaovládaním, | sebapoznanie a sebaúcta prvky podporujúce sebaúctu sebaovládanie, sebahodnotenie sebapoznanie a osobnostný rozvoj akceptácia slabých stránok a rozvoj silných stránok |

**Poznanie a pozitívne hodnotenie druhých**

|  |  |
| --- | --- |
| **Výkonový štandard** | **Obsahový štandard** |
| * zdôvodniť potrebu poznania pre pozitívne hodnotenie iných, * vyjadriť formy a príklady pozitívneho hodnotenia iných, * napísať list osobe, v ktorom vyjadrí obdiv a poďakovanie, * vyjadriť pochvalu, | pozitívne hodnotenie iných formy pochvaly a uznania  pozitívne hodnotenie v záťažových situáciách renatalizácia |

**Tvorivosť v medziľudských vzťahoch**

|  |  |
| --- | --- |
| **Výkonový štandard** | **Obsahový štandard** |
| * vymedziť faktory podporujúce tvorivosť, * vysvetliť miesto tvorivosti v medziľudských vzťahoch, * vymyslieť spôsoby riešenia problémových situácií v triede, * určiť znaky tvorivého človeka, | tvorivosť a iniciatíva faktory tvorivosti  tvorivosť v medziľudských vzťahoch |

**Etické aspekty ochrany prírody**

|  |  |
| --- | --- |
| **Výkonový štandard** | **Obsahový štandard** |
| * zdôvodniť osobnú zodpovednosť každého človeka za životné   prostredie,   * napísať úvahu o svojom vzťahu k prírode, * vytvoriť projekt ochrany prírody v miestnej lokalite,  realizovať konkrétne žiacke ochranárske aktivity. | ekosystém vnímanie prírody  ľudská činnosť a životné prostredie  zodpovednosť za prírodu |

**Identifikácia a vyjadrovanie citov**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 6. ročníka základnej školy vie/dokáže:**   * pomenovať city zodpovedajúce prežívaniu pohody a nepohody, * uviesť príklady vplyvu citov na zdravie človeka, * zahrať scénku s vyjadrením rôznych emocionálnych stavov, * rozlíšiť kultivovanosť a nekultivovanosť vo vyjadrovaní citov, * zahrať formou scénky spôsob vyjadrenia citov spojených s nepohodou, | city základné delenie citov city a zdravie city a výkonnosť kultivované vyjadrovanie citov |

**Kognitívna a emocionálna empatia**

|  |  |
| --- | --- |
| **Výkonový štandard** | **Obsahový štandard** |
| * vysvetliť pojem empatia a jej dôležitosť v medziľudských vzťahoch, * vysvetliť, čo ovplyvňuje empatiu, * používať prvky aktívneho počúvania v komunikácii, * diskutovať o dôvodoch empatie pri riešení problémov, | empatia  faktory ovplyvňujúce empatiu empatia v modelových situáciách počúvanie a empatia |

**Asertívne správanie**

|  |  |
| --- | --- |
| **Výkonový štandard** | **Obsahový štandard** |
| * rozlíšiť pasívne, agresívne a asertívne správanie, * predviesť v scénkach ukážky jednotlivých druhov správania, * použiť asertívne techniky v modelových situáciách, * vysvetliť podstatu asertívnych práv, * použiť v bežnej komunikácii prvky asertívneho správania, | asertivita  typy správania: pasívne, agresívne a asertívne, ich výhody a nevýhody asertívne techniky a ich použitie asertívne práva a ich použitie |

**Pozitívne vzory správania v histórii a v literatúre**

|  |  |
| --- | --- |
| **Výkonový štandard** | **Obsahový štandard** |
| * vysvetliť pojmy: vzor, model, idol, ideál, * rozlíšiť pozitívne a negatívne vzory historických postáv, * analyzovať vlastnosti zobrazených vzorov, * posúdiť, ktoré vlastnosti vzoru je vhodné si osvojiť, * diskutovať o morálnych dilemách, | vzor, model, idol, ideál vzory správania v histórii literárne vzory, filmoví hrdinovia dobro a zlo |

**Pozitívne vzory v každodennom živote**

|  |  |
| --- | --- |
| **Výkonový štandard** | **Obsahový štandard** |
| * uviesť rozdiel medzi reálnymi a zobrazenými vzormi, * vysvetliť dôležitosť prosociálnych vzorov, * identifikovať pozitívne vzory vo svojom okolí, * zhodnotiť dôležitosť prítomnosti vzorov vo svojom živote, * posúdiť dôsledok vlastného správania pre iných, najmä mladších, | reálne vzory správania verejné vzory správania anonymné prosociálne vzory |

**Prosociálne správanie**

|  |  |
| --- | --- |
| **Výkonový štandard** | **Obsahový štandard** |
| * vysvetliť prosociálne správanie a jeho druhy, * uviesť príklady prosociálnych ľudí vo svojom okolí, * vysvetliť vzťah empatie a prosociálneho správania, * prejaviť konkrétnu pomoc spolužiakom, * zhodnotiť, v akých sociálnych projektoch by mohol participovať. | prosociálne správanie a jeho druhy (pomoc, darovanie, delenie sa, spolupráca) fyzická a psychická pomoc empatia v prosociálnom správaní spolupráca na sociálnych projektoch |

**Objavovanie vlastnej jedinečnosti a identity**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 7. ročníka základnej školy vie/dokáže:**   * zdôvodniť význam poznania silných a slabých stránok osobnosti, * vystihnúť svoje silné a slabé stránky, * dokázať vyjadriť svoj názor, * prejaviť sebaúctu a zdravé sebavedomie, | dôstojnosť ľudskej osoby sebaúcta, zdravé sebavedomie sebaprijatie úcta k iným |

**Byť sám sebou, vedieť obhájiť svoje práva a názory**

|  |  |
| --- | --- |
| **Výkonový štandard** | **Obsahový štandard** |
| * zdôvodniť význam asertivity v každodennom živote, * charakterizovať asertívne techniky, * vysvetliť pojem manipulácia a asertívne právo, * simulovať príklady presadenia sa v rôznych situáciách, * prezentovať príklady riešenia konfliktov, | asertivita asertívne techniky, asertívne práva, manipulačné povery manipulácia a tlak skupiny |

**Prosociálnosť ako zložka vlastnej identity**

|  |  |
| --- | --- |
| **Výkonový štandard** | **Obsahový štandard** |
| * formulovať zásady prosociálneho správania, * vysvetliť vzťah asertivity a prosociálneho správania, * opísať pojmy: vlastná identita, rešpekt, nezávislosť, ponúkanie a prijímanie slobody, vernosť záväzkom, * zdôvodniť potrebu zodpovednej slobody v živote jednotlivca, * diskutovať o prosociálnom správaní v triednom kolektíve, * konkretizovať rôzne prejavy rešpektu, | nezávislosť a rešpekt identita osobnosti a jej rozvoj  sloboda, zodpovednosť, vernosť – vytrvalosť prijatie záväzkov tolerancia a rešpekt |

**Etické aspekty vzťahu vo vlastnej rodine**

|  |  |
| --- | --- |
| **Výkonový štandard** | **Obsahový štandard** |
| * vymedziť vlastné práva a povinnosti v rodine, * vysvetliť potrebu pozitívneho hodnotenia, empatie, asertivity a tvorivosti v rodinnom prostredí, * realizovať projekt – „jeden deň v mojej rodine“, * diskutovať o možnostiach prosociálneho správania v rodine, * naplánovať si konkrétnu iniciatívu na budovanie vzťahov v rodine, | rodina, v ktorej žijem komunikačné zručnosti v rodine sociálne zručnosti v rodine tolerancia a rešpektovanie autority súrodenecké vzťahy |

**Etické aspekty integrovania sexuálnej zrelosti do kontextu osobnosti**

|  |  |
| --- | --- |
| **Výkonový štandard** | **Obsahový štandard** |
| * zdôvodniť potrebu vnímania sexuality ako hodnoty, * diskutovať o otázkach sexuality slobodne a s úctou, * prejaviť pozornosť a empatiu voči opačnému pohlaviu, * vysvetliť počatie a prenatálny život človeka, * rozlíšiť medzi pohlavnou zrelosťou a pripravenosťou stať sa rodičom, * zhodnotiť význam priateľstva a lásky medzi mužom a ženou, * vysvetliť príčiny a riziká predčasného sexu, * opísať prejavy, príčiny a dôsledky pohlavných chorôb a AIDS, * poukázať na dôležitosť osobného vzťahu k sexuálnemu partnerovi, | sexuálna identita vzťahy medzi chlapcami a dievčatami priateľstvo a láska počatie a prenatálny život človeka pohlavná zrelosť a pripravenosť na rodičovstvo predčasný sex pohlavné choroby a AIDS sexualita – súčasť integrity človeka |

**Vzťah k chorým, starým, zdravotne a sociálne znevýhodneným ľuďom**

|  |  |
| --- | --- |
| **Výkonový štandard** | **Obsahový štandard** |
| * prejaviť pochopenie pre starých a chorých ľudí, * zdôvodniť potrebu komunikácie s nimi, * diskutovať o prínose starých, chorých a postihnutých ľudí pre spoločnosť, * navrhnúť projekt osobnej účasti ľuďom odkázaným na pomoc. | sociálna empatia  vzťah k chorým, starým, zdravotne a sociálne znevýhodneným obmedzenia a prednosti v chorobe a v starobe odlišnosti a generačné rozdiely |

**Zdroje etického poznania ľudstva**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 8. ročníka základnej školy vie/dokáže:**   * uviesť hlavné zdroje etiky, * vymenovať niektoré mravné hodnoty, * vysvetliť, na čo slúžia mravné normy, * vysvetliť význam svedomia, * vymenovať príklady pozitívnych vzorov z dejín a literatúry, * porovnať etický odkaz náboženstiev, * diskutovať o aktuálnych etických problémoch v spoločnosti, | zdroje etiky  mravné hodnoty a mravné normy hodnotová orientácia, rebríček hodnôt svedomie etika a náboženstvá aktuálne etické problémy v spoločnosti |

**Život, telesné a duševné zdravie ako etická hodnota**

|  |  |
| --- | --- |
| **Výkonový štandard** | **Obsahový štandard** |
| * vysvetliť spôsoby starostlivosti o zdravie svoje a iných, * identifikovať prejavy zdravého životného štýlu, * vysvetliť dôsledky nesprávnej životosprávy, * diskutovať o etických problémoch súčasnosti, * rozlíšiť medzi etickým a neetickým konaním človeka, | život a zdravie ako hodnota starostlivosť o zdravie, psychohygiena zdravý životný štýl profesijná etika etika a rozvoj technológií etika a ekológia etické problémy doby – eutanázia, génová manipulácia, trest smrti, interrupcia |

**Ekonomické hodnoty a etika**

|  |  |
| --- | --- |
| **Výkonový štandard** | **Obsahový štandard** |
| * určiť formy vlastníctva, * diskutovať o vzťahu k peniazom, * vysvetliť pojem konzumizmus, * analyzovať prejavy a dôsledky sociálnej nerovnosti, * zhodnotiť význam solidarity, * posúdiť potrebu pomoci slabším, * vystihnúť negatívne prvky reklamy, * vysvetliť zásady ochrany spotrebiteľa na konkrétnych príkladoch zo života, | vlastníctvo peniaze – „cieľ, alebo prostriedok?“ materiálne a nemateriálne hodnoty konzumná spoločnosť sociálna nerovnosť ekonomické cnosti solidarita, dobrovoľníctvo, charita reklama a manipulácia zákazníkov ochrana spotrebiteľa |

**Dobré meno a pravda ako etické hodnoty**

|  |  |
| --- | --- |
| **Výkonový štandard** | **Obsahový štandard** |
| * zdôvodniť potrebu pravdy v živote človeka, * vysvetliť význam tajomstva a utajovaných skutočností, * pomenovať význam poznania a poznávania v živote človeka, * zdôvodniť význam rešpektovania cti a dobrého mena, * diskutovať o dôležitosti vzdelávania, * zostaviť si konkrétny plán efektívneho zvládnutia školských úloh. | poznanie  pravda ako etická hodnota kritické myslenie, argumentácia pravda a lož, etické dilemy tajomstvo  dobré meno jednotlivca i spoločenstva poznanie a úsilie poznávať |

**Prehlbovanie komunikačných spôsobilostí**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 9. ročníka základnej školy vie/dokáže:**   * zdôvodniť dôležitosť počúvania pri efektívnej komunikácii, * vymedziť zásady dialógu, * uviesť príklad vyjadrenia a spôsob prijatia komplimentu, * objasniť efektívne riešenie konfliktov, * vyjadriť dôležitosť kompromisu pri riešení problémov, | počúvanie dialógu, diskusia, hodnotiace postoje vyjadrenie a prijatie komplimentu riešenie konfliktov asertívne správanie kompromis |

**Zdravý životný štýl**

|  |  |
| --- | --- |
| **Výkonový štandard** | **Obsahový štandard** |
| * identifikovať znaky zdravého životného štýlu, * posúdiť potrebu rovnováhy medzi zábavou a povinnosťami, * rozlíšiť prejavy konvenčného a nekonvenčného správania, * uznávať potrebu ochrany svojho zdravia a zdravia iných, * vysvetliť miesto prosociálneho správania v zdravom životnom   štýle, | ochrana života zdravie psychické a fyzické práca, voľný čas zdravý životný štýl v konzumnej spoločnosti vzťahy medzi chlapcom a dievčaťom, zodpovedný sex ostych, intimita, hygiena otvorenosť pre vzťahy ako súčasť zdravého životného štýlu cieľavedomosť, prosociálnosť |

**Závislosti**

|  |  |
| --- | --- |
| **Výkonový štandard** | **Obsahový štandard** |
| * identifikovať typy závislostí, * diskutovať o škodlivosti siekt, * objasniť dôležitosť zodpovednosti pri ochrane pred závislosťami, | závislosti sekty a kulty  sloboda od závislostí a zdravý životný štýl |

**Masmediálne vplyvy**

|  |  |
| --- | --- |
| **Výkonový štandard** | **Obsahový štandard** |
| * diskutovať o zámeroch tvorcov televíznych programov, * analyzovať prvky mediálneho produktu, * vystihnúť rozdiel medzi správou a komentárom, * zostaviť zoznam zásad kritického diváka, * zhodnotiť prínos médií v živote človeka, * vytvoriť návrh vlastného mediálneho produktu, * diskutovať o výhodách a nevýhodách používania internetu. | masmédiá a ich posolstvo typy mediálnych produktov kritický divák užívanie internetu sociálne siete |